# **בחינה בעל-פה בזום – תכנות מערכות ב ה'תש"ף, מועד ב**

בחינת מועד ב בקורס תכנות מערכות ב תתקיים בתאריך ובשעה שנקבעו מראש: יום ראשון, ה' באב ה'תש"ף, 26/7/20. בשעות 13:00-16:00.

## **מבנה הבחינה**

1. הבחינה תהיה אישית ובעל-פה. הציון יהיה בינארי – עובר או נכשל.

2. סטודנט רגיל ייבחן במשך 10 דקות. סטודנט עם אישור להארכת זמן יקבל 5 דקות נוספות.

3. הבחינה תהיה מול מחשב ועם סביבת-עבודה פתוחה, אבל ללא חומר-עזר נוסף (ללא תדפיסים, סיכומים וכד').

4. כל סטודנט יצטרך לענות על שתי שאלות: אחת על המטלות ואחת על ההרצאות.

* שאלה על המטלה יכולה להיות: "היכנס למטלה X, לשיטה Y, ותסביר איך מימשת אותה ומדוע?" או "היכנס למטלה X ובצע שינוי כך שהמטלה תעשה Y במקום מה שהיא עושה עכשיו".
* שאלה על ההרצאה יכולה להיות: "מה הבאג בקוד הנתון ואיך לתקן אותו?" או "כתוב שורת-קוד אחת המבצעת פעולה מסוימת" (נניח באלגוריתם תקני).

5. השאלות והמשימות יהיו בנויות כך שאפשר לפתור כל אחת ב-2 דקות לכל היותר. כדי לקבל ציון "עובר" צריך לענות נכון על שתי השאלות תוך 10 דקות.

## **הכנה לפני הבחינה**

כל סטודנט המעוניין להיבחן צריך לבצע את הפעולות הבאות לפני הבחינה:

1. לפתור את כל המטלות בעצמך עד למועד הבחינה, כולל האקראנק. כל הפתרונות צריכים להיות בגיטהאב שלך.

* שימו לב: סטודנט שפתר עם שותפים, והשותפים עשו את רוב העבודה - חייב לפתור מחדש בעצמו כדי שיוכל לענות על שאלות לגבי הפתרון שלו. לא תתקבל תשובה בסגנון "אני לא יודע מה הקוד הזה עושה – זה קוד שכתב השותף שלי".

2. להגיש במודל, באופן אישי, קישור לגיטהאב שלך עם כל המטלות פתורות. הגשה עד יום הבחינה בשעה 8:00 בבוקר.

3. לוודא שיש לך מצלמת-רשת תקינה, וכן טלפון נייד תקין עם מצלמה.

## **ביום הבחינה**

1. להיכנס לזום גם מהמחשב וגם מהטלפון הנייד; לשים את הטלפון הנייד כך שיצלם אותך ואת המסך שלך.

2. להכין תעודת זהות.

3. לפתוח על המחשב את כל הקוד של כל המטלות בסביבת-עבודה כלשהי לבחירתך.

4. לפתוח את החשבון שלך באתר האקראנק.

5. להיכנס לחדר זום שיישלח מראש, ולחכות בחדר-ההמתנה עד שהבוחן יכניס אותך לחדר.

6. להוריד אוזניות – הבחינה היא בלי אוזניות.

7. להראות תעודת זהות לבוחן, לענות נכון על השאלות ולקבל ציון עובר 😊